ফের মুখোমুখি ভারত-নিউজিল্যান্ড! অনলাইনে কোথায় দেখবেন?

ওয়েব ডেস্ক : রবিবার শুরু হচ্ছে ভারত (India) বনাম নিউজিল্যান্ডের (Newzeland) মধ্যে ওয়ানডে সিরিজ। এদিন ফের জাতীয় দলের জার্সিতে দেখা যাবে রোহিত শর্মা (Rohit Sharma) ও বিরাট কোহলিকে (Virat Kohli)। দক্ষিণ আফ্রিকার বিরুদ্ধে সিরিজে এই দুই তারকা ব্যাটর ভালো পারফর্ম করেছেন। সেই ধারা কিউয়িদের বিরুদ্ধেও বজায় থাকবে ‘রো-কো’র? তা খেলা শুরু হওয়ার পরেই বোঝা যাবে। এই সিরিজে নজর থাকবে ভারতের অধিনায়ক শুভমন গিলের উপরেও। কারণ তিনি চোট সারিয়ে মাঠে নামছেন। অন্যদিকে মাঠে ফিরছেন সহ অধিনায়ক শ্রেয়স আইয়ারও। ফলে নজর থাকবে তাঁর দিকেও।

অন্যদিকে, ২০২৪ সালে ভারত সফরে এসেছিল নিউজিল্যান্ড (Newzeland) । টেস্টে টিম ইন্ডিয়াকে হোয়াইটওয়াশ করেছিল কিউয়িরা। তবে সেই হারের বদলা নেওয়ার সুযোগ রয়েছে ভারতের কাছে। তবে লড়াইটা অতটাও সহজ হবে না বলেই মনে করছেন ক্রিকেট বিশেষজ্ঞরা। কারণ ভারত সফরে শক্তিশালী দলই পাঠিয়েছে নিউজিল্যান্ড।

আরও খবর : লাগাতার খারাপ ফর্ম! রঞ্জির দল থেকে বাদ KKR-এর তারকা পেসার

তবে এই সফরে আসেননি নিউজিল্যান্ডের তারকা ব্যাটার কেন উইলিয়ামসন। কারণ তিনি SA20তে খেলতে ব্যস্ত। তবে আজ নজর থাকবে ডেভন কনওয়ে, গ্লেন ফিলিপসের দিকে। ইতিমধ্যে হয়ে গিয়েছে টস। বোলিংয়ের সিদ্ধান্ত নিয়েছে ভারত।

এই ম্যাচ কোথায় দেখবেন?

টিভিতে এই খেলা সম্প্রচারিত করেছে স্টার স্পোর্টস নেটওয়ার্ক। পাশাপাশি জিওহটস্টার অ্যাপ ও ওয়েবসাইটেও তা লাইভ দেখতে পারেন দর্শকরা। তবে এর জন্য সাবস্ক্রিপশন থাকতে হবে। এদিনের ম্যাচ হচ্ছে কোটাম্বিতে ভদোদরা আন্তর্জাতিক ক্রিকেট স্টেডিয়ামে